નવરાત્રિની પૂર્ણાહુતિમાં દુર્ગામાતા કે અંબામાતા કે શક્તિની તમામ દેવીઓની દુર્ગાષ્ટમીને દિવસે ઉપાસના તેમજ હોમ-હવન થાય છે. ભારતમાં નવરાત્રિનું એ રીતે મહાત્મય છે કે આ તહેવારને બહાને સ્ત્રી શક્તિને બહાર આવીને એના ભક્તિમય નાચ-ગાનની કળા બતાવવાનો મોકો મળે છે. ભારતીય લોકો નવરાત્રિમાં નાચે છે તે ખરેખર શું છે ? ધેટ ઈઝ એન એક્સરસાઈઝ ઇન ઇન્ટરનલ એન્ડ એટરનલ ડિલાઈટ અર્થાત નવરાત્રિના નૃત્ય-ગરબા એ માનવીને આંતરિક અને સાત્તત્યવાળો પરમાનંદ આપનારો વ્યાયામ છે. આ ઉત્સવ નારીનો છે અને નારીનું સન્માન કરવાનો છે.